《游云门》
宋代·释了元

一阵若邪溪上雨，雨过荷花香满路。拖筇纵步入松门，寺在白云堆里住。

老僧却笑寻茶具，旋汲寒泉煮玉乳。睡魔惊散毛骨清，坐看秦峰秋月午。

月明山鸟乱相呼，松杉竹影半窗户。令人彻晓忆匡庐，作诗先寄江南去。

作者简介：李清臣（一○三二～一一○二），字邦直，安阳（今属河南）人。仁宗皇祐五年（一○五三）进士。调邢州司户参军，迁晋州和川令。神宗时，召为两朝国史编修官，同修起居注，进知制诰、翰林学士。元丰四年（一○八一），拜吏部尚书。六年，迁尚书右丞。哲宗即位，转尚书左丞。徽宗建中靖国元年（一一○一），为门下侍郎，寻出知大名府。崇宁元年卒，年七十一。有诗文一百卷，已佚。事见《杂肋集》卷六二《资政殿大学士李公行状》，《宋史》卷三二八有传。今录诗七首。